Cum s-a desfășurat primul antrenament al ”Generației de Aur” înainte de meciul de retragere
Meciul de retragere al ”Generației de Aur” va avea loc pe 25 mai, de la 20:30, pe Arena Națională din București, eveniment care va fi transmis în direct pe PRO TV și VOYO.
La 30 de ani de la performanțele obținute de România la ediția din 1994 a Cupei Mondiale, suporterii României vor avea oportunitatea să îi vadă pentru ultima oară în acțiune pe membrii ”Generației de Aur”.
Primul antrenament al Generației de Aur
-
Gheorghe Hagi, Gheorghe Popescu, Ionuț Lupescu, Miodrag Belodedici, Florin Prunea, Marius Lăcătuș, Ilie Dumitrescu, Bogdan Stelea, Florin Răducioiu se vor alinia din nou sub culorile României.
În cursul zilei de vineri, a avut loc pe stadionul ”Arcul de Triumf” primul antrenament ”oficial” al ”Generației de Aur”, care nu a fost însă în efectiv complet, întrucât Gică Hagi, Ioan Ovidiu Sabău, Dorinel Munteanu, Costel Gâlcă și Dan Petrescu sunt încă angrenați în meciurile din Superliga României.
Eroii ”Generației de Aur” au făcut o alergare ușoară, iar mai apoi și-au exersat abilitățile cu mingea.
Ilie Dumitrescu a slăbit 14 kilograme pentru meciul de retragere
Cu toate astea, Ilie Dumitrescu se teme ca nu cumva problemele de la genunchi să nu îi permită să evolueze la un nivel bun în fața suporterilor echipei naționale pe Arena Națională
”Hai să spunem că din punct de vedere al kilogramelor sunt ok, acum nu știu dacă sunt și în formă. Fac antrenament în fiecare zi, dar este diferit tipul de efort pe care îl fac eu aici la club, față de ce va fi în ziua evenimentului.
Contează foarte mult și nutriția și să faci zilnic efort, antrenament. Mi-am propus un obiectiv, mai mult merg în zona aia în care măcar din punct de vedere fizic să arăt bine la ora evenimentului, dar să vedem dacă voi putea să evoluez pentru că eu am ceva probleme la genunchi. Fac un tip de efort, dar ceea ce se va întâmpla la meci e diferit. Sper să fiu ok și să joc și eu. Colegii au așteptări, glumesc. Ce așteptări, sper să fie un eveniment plăcut, asta e cel mai important.
Este o inițiativă extraordinară pe care Gică Popescu a avut-o cu acest meci de retragere. Dacă ne uităm la tot ce s-a întâmplat în perioada asta de când ne-am lăsat de fotbal, singurul eveniment important la care am participat toți componenții Generației de Aur a fost retragerea lui Gică Hagi. Cred că fiecare component al Generației de Aur merita o retragere. Este extrem de important pentru noi să ne luăm la revedere de la cei care ne-au susținut necondiționat.
Nu cred că asta e problema, ACB-ul, o preluare, o pasă simplă oricare dintre noi putem să o facem. Problema se pune la o schimbare de direcție, la cerut mingea în profunzime, la plecat pe poziție viitoare, la modul în care reacționezi când te aperi. E diferit, e foarte greu, dar e un lucru senzațional că Gică Popescu s-a gândit să ne ofere acest prilej de a ne lua la revedere de la suporteri”, a spus Ilie Dumitrescu în exclusivitate pentru PRO TV și Sport.ro.
Urmăriți SPORT.RO și pe Google News